Plán boja proti korupcii 
Úradu priemyselného vlastníctva SR

Problémové oblasti	Navrhované riešenia	Zodpovednosť za realizáciu	Termín realizácie	
Konanie o predmetoch priemyselných práv	Dodržiavať zásadu objektívnosti, nestrannosti a rovnakých podmienok pre všetkých účastníkov konania.	predseda úradu
podpredseda úradu
všetci zamestnanci úradu	priebežne	
	Podané prihlášky, resp. žiadosti vybavovať v takej postupnosti, v akej boli podané, ak tomu nebránia rôzne dôvody, napr. formálne alebo vecné nedostatky, paralelné podanie žiadostí o zmenu údajov v registri a ďalšie prekážky v konaní.			
	V konaniach o predmetoch priemyselných práv rozhodovať nestranne a zdržať sa pri výkone tejto práce všetkého, 
čo by mohlo ohroziť dôveru v nestrannosť rozhodovania.			
	Osobné rokovania týkajúce sa konania o jednotlivých prihláškach predmetov priemyselného vlastníctva uskutočňovať v rokovacích priestoroch na to určených.			
	Neprijímať od prihlasovateľov, pôvodcov, resp. ich zástupcov, dary, finančné čiastky alebo iné výhody.			
	Zdržať sa činností, ktoré by mohli viesť ku konfliktu verejného záujmu s osobnými záujmami, najmä nezneužívať informácie získané v súvislosti s výkonom zamestnania vo vlastný prospech alebo v prospech iného.			
	Osobné rokovania s účastníkmi konania na pôde úradu, 
ale i mimo úradu, ktoré sa týkajú sporových a odvolacích konaní pri jednotlivých predmetoch priemyselného vlastníctva, uskutočňovať zásadne pri účasti minimálne dvoch zamestnancov úradu.			
Skúšky patentových zástupcov	Vo vestníku ÚPV SR a na webovom sídle úradu v dostatočnom časovom predstihu zverejniť termín odborných skúšok, aby sa ich ústnej časti v prípade záujmu mohla zúčastniť aj verejnosť.	zamestnanec kancelárie predsedu 	priebežne	
Prijímanie nových zamestnancov	Informáciu o vyhlásení vonkajšieho výberového konania na obsadenie štátnozamestnaneckého miesta zverejniť na webovom sídle ÚPV SR následne po jeho vyhlásení na Ústrednom portáli verejnej správy SR.	zamestnanec osobného úradu	priebežne	
Verejné obstarávanie tovaru, poskytnutia služieb a uskutočnenia stavebných prác	Novely alebo zmeny zákona o verejnom obstarávaní zapracovať do interných riadiacich aktov do dvoch mesiacov 
od účinnosti zákona.	osoba zodpovedná za verejné obstarávanie	priebežne 	
	V oblasti verejného obstarávania zverejňovať údaje v zmysle jednotlivých ustanovení zákona o verejnom obstarávaní.	osoba zodpovedná za verejné obstarávanie	priebežne 
(najneskôr v lehote stanovej zákonom)	
Kontrola plnenia plánu boja proti korupcii ÚPV SR	Vykonať vnútornú kontrolu plnenia plánu boja proti korupcii ÚPV SR.	zamestnanec kancelárie predsedu 	september bežného roka	
Sankcie pri porušení plánu boja proti korupcii ÚPV SR	Porušenie zásad uvedených v pláne boja proti korupcii 
ÚPV SR posudzovať v súlade s ustanoveniami služobného, resp. pracovného poriadku.	generálny tajomník služobného úradu	priebežne